ครม.เคาะเพิ่มงบบริจาค 71 ลบ. ให้กองทุน ADF 13 พัฒนาศก.ประเทศยากจนในเอเชีย
ครม.เคาะเพิ่มงบบริจาค 71 ลบ. ให้กองทุน ADF 13 พัฒนาศก.ประเทศยากจนในเอเชีย
ครม.เคาะเพิ่มงบบริจาค 71 ลบ. ให้กองทุน ADF 13 พัฒนาศก.ประเทศยากจนในเอเชีย
23 มี.ค. 2564

นายอนุชา บูรพชัยศรี โฆษกประจำสำนักนายกรัฐมนตรี แถลงภายหลังการประชุมคณะรัฐมนตรี (ครม.) วันนี้ (23 มี.ค.64)  ว่า ที่ประชุม ครม.มีมติยืนยันการบริจาคเงินเพิ่มทุนในกองทุนพัฒนาเอเชีย 13 (Asian Development Fund 13 : ADF) จำนวน 71,219,320 บาท แบ่งชำระเงินการบริจาค 4 งวด งวดละ 17,804,830 บาท ตั้งแต่ปี 64 – 67 โดยรัฐมนตรีว่าการกระทรวงการคลังจะลงนามในร่าง Instrument of Contribution (IOC)  ยืนยันการบริจาคเงินเพิ่มทุนในกองทุนพัฒนาเอเชีย 13 ดังกล่าว
สำหรับจำนวนเงินบริจาคเพิ่มทุนดังกล่าว ใกล้เคียงกับจำนวนเงินบริจาคครั้งที่ผ่านมา และสามารถชำระเป็นเงินสกุลบาท ซึ่งไม่เป็นภาระต่องบประมาณ ทั้งนี้ ADF 13 เป็นยุทธศาสตร์หนึ่งของธนาคารเพื่อการพัฒนาแห่งเอเชีย (Asian Development Bank: ADB) เพื่อสนับสนุนการพัฒนาเศรษฐกิจที่ยั่งยืนแก่ประเทศกำลังพัฒนาที่มีฐานะยากจน ซึ่งการพัฒนาเศรษฐกิจของกลุ่มประเทศดังกล่าว โดยเฉพาะกลุ่มประเทศในอนุภูมิภาคลุ่มน้ำโขง จะส่งเสริมให้ไทยเป็นศูนย์กลางเศรษฐกิจและการลงทุนในภูมิภาคอีกด้วย